พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข๓๕๔ สายแยกทางหลวงพิเศษหมายเลข๓๗ - บรรจบท่าอากาศยานสากลกรุงเทพ แห่งที่ ๒และทางหลวงแผ่นดินหมายเลข๓๔๕๘ สายแยกถนนอ่อนนุช (ลาดกระบัง) -บรรจบท่าอากาศยานสากลกรุงเทพ แห่งที่ ๒ และเพื่อขยายทางหลวงแผ่นดินหมายเลข๓๒๕๖ สายแยกอ่อนนุช (ลาดกระบัง) - บางพลีทางหลวงแผ่นดินหมายเลข๓๑๑๙ สายแยกทางหลวงแผ่นดินหมายเลข ๓๐๔(มีนบุรี)- บรรจบถนนอ่อนนุช (ลาดกระบัง) ที่บ้านวัดกระทุ่มเสือปลาและทางหลวงแผ่นดินหมายเลข๓๔ สายบางนา - บางปะกงที่บ้านคลองบางโฉลงพ.ศ.๒๕๔๓---------------- ภูมิพลอดุลยเดช ป.ร. ให้ไว้ณ วันที่ ๒๗ กันยายน พ.ศ. ๒๕๔๓ เป็นปีที่ ๕๕ ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรกำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข ๓๕๔ สายแยกทางหลวงพิเศษหมายเลข ๓๗ -บรรจบท่าอากาศยานสากลกรุงเทพแห่งที่ ๒และทางหลวงแผ่นดินหมายเลข ๓๔๕๘สายแยกถนนอ่อนนุช (ลาดกระบัง) - บรรจบท่าอากาศยานสากลกรุงเทพ แห่งที่ ๒และเพื่อขยายทางหลวงแผ่นดินหมายเลข ๓๒๕๖ สายแยกถนนอ่อนนุช (ลาดกระบัง) - บางพลีทางหลวงแผ่นดินหมายเลข ๓๑๑๙ สายแยกทางหลวงแผ่นดินหมายเลข ๓๐๔ (มีนบุรี) - บรรจบถนนอ่อนนุช(ลาดกระบัง) ที่บ้านวัดกระทุ่มเสือปลาและทางหลวงแผ่นดินหมายเลข ๓๔ สายบางนา -บางปะกง ที่บ้านคลองบาง โฉลงในท้องที่เขตลาดกระบังเขตประเวศกรุงเทพมหานครและอำเภอบางพลี จังหวัดสมุทรปราการ อาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทยและมาตรา ๖๘ วรรคหนึ่ง แห่งพระราชบัญญัติทางหลวง พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ มาตรา ๕๐และมาตรา ๕๑ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๕ วรรคสามและมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๔๙ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้ มาตรา๑ พระราชกฤษฎีกานี้เรียกว่า "พระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๓๕๔สายแยกทางหลวงพิเศษหมายเลข ๓๗ - บรรจบท่าอากาศยานสากลกรุงเทพ แห่งที่ ๒ และทางหลวงแผ่นดินหมายเลข ๓๔๕๘สายแยกถนนอ่อนนุช (ลาดกระบัง) -บรรจบท่าอากาศยานสากลกรุงเทพแห่งที่ ๒ และเพื่อขยายทางหลวงแผ่นดินหมายเลข ๓๒๕๖ สายแยกถนนอ่อนนุช(ลาดกระบัง) - บางพลี ทางหลวงแผ่นดินหมายเลข ๓๑๑๙ สายแยกทางหลวงแผ่นดินหมายเลข ๓๐๔(มีนบุรี) - บรรจบถนนอ่อนนุช (ลาดกระบัง) ที่บ้านวัดกระทุ่มเสือปลาและทางหลวงแผ่นดินหมายเลข๓๔ สายบางนา - บางปะกง ที่บ้านคลองบางโฉลง พ.ศ. ๒๕๔๓" มาตรา๒พระราชกฤษฎีกานี้ให้ใช้บังคับตั้งแต่วันที่ ๔ ตุลาคม พ.ศ. ๒๕๔๓ เป็นต้นไป มาตรา๓พระราชกฤษฎีกานี้ให้ใชับังคับได้มีกำหนดสี่ปี มาตรา๔ ให้อธิบดีกรมทางหลวงเป็นเจ้าหน้าที่เวนคืนตามพระราชกฤษฎีกานี้ มาตรา๕เขตที่ดินในบริเวณที่ที่จะเวนคืนตามพระราชกฤษฎีกานี้ อยู่ในท้องที่เขตลาดกระบังเขตประเวศกรุงเทพมหานครและอำเภอบางพลีจังหวัดสมุทรปราการ มีส่วนแคบที่สุดห้าสิบเมตร และส่วนกว้างที่สุดหนึ่งพันเมตร ทั้งนี้ ภายในแนวเขตตามแผนที่ท้ายพระราชกฤษฎีกานี้ มาตรา๖ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการ ชวน หลีกภัย นายกรัฐมนตรี+----------------------------------------------------------------------------------------------+หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากกรมทางหลวงได้ทำการสำรวจเขตที่ดินเพื่อเวนคืนตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข ๓๕๔สายแยกทางหลวงพิเศษหมายเลข ๓๗ - บรรจบท่าอากาศยานสากลกรุงเทพแห่งที่ ๒ ทางหลวงแผ่นดินหมายเลข ๓๕๕ สายแยกทางหลวงพิเศษหมายเลข ๓๖ - บรรจบท่าอากาศยานสากลกรุงเทพ แห่งที่ ๒ ทางหลวงแผ่นดินหมายเลข ๓๔๕๘ สายแยกถนนอ่อนนุช (ลาดกระบัง) -บรรจบท่าอากาศยานสากลกรุงเทพแห่งที่ ๒ เพื่อขยายทางหลวงแผ่นดินหมายเลข ๓๒๕๖ สายแยกถนนอ่อนนุช(ลาดกระบัง)- บางพลี ทางหลวงแผ่นดินหมายเลข ๓๑๑๙ สายแยกทางหลวงแผ่นดินหมายเลข ๓๐๔(มีนบุรี) - บรรจบถนนอ่อนนุช (ลาดกระบัง)ที่บ้านวัดกระทุ่มเสือปลา และทางหลวงแผ่นดินหมายเลข ๓๔ สายบางนา - บางปะกงที่บ้านคลองบางโฉลง พ.ศ. ๒๕๓๙ ในท้องที่เขตลาดกระบัง เขตประเวศ กรุงเทพมหานครและอำเภอบางพลีจังหวัดสมุทรปราการยังไม่แล้วเสร็จสมควรกำหนดเขตที่ดินในบริเวณที่ที่จะเวนคืน ในท้องที่เขตลาดกระบังเขตประเวศกรุงเทพมหานคร และอำเภอบางดลีจังหวัดสมุทรปราการเพื่อสร้างทางหลวงแผ่นดินหมายเลข ๓๕๔ สายแยกทางหลวงพิเศษหมายเลข ๓๗ - บรรจบท่าอากาศยานสากลกรุงเทพ แห่งที่ ๒ และทางหลวงแผ่นดินหมายเลข ๓๔๕๘สายแยกถนนอ่อนนุช (ลาดกระบัง) - บรรจบท่าอากาศยานสากลกรุงเทพ แห่งที่ ๒ และเพื่อขยายทางหลวงแผ่นดินหมายเลข ๓๒๕๖สายแยกถนนอ่อนนุช (ลาดกระบัง) - บางพลี ทางหลวงแผ่นดินหมายเลข ๓๑๑๙สายแยกทางหลวงแผ่นดินหมายเลข ๓๐๔ (มีนบุรี) - บรรจบถนนอ่อนนุช (ลาดกระบัง)ที่บ้านวัดกระทุ่มเสือปลาและทางหลวงแผ่นดินหมายเลข ๓๔ สายบางนา - บางปะกง ที่บ้านคลองโฉลง ทั้งนี้ เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้[รก.๒๕๔๓/๙๑ก/๑/๔ ตุลาคม ๒๕๔๓] ปรียนันท์/พิมพ์